Rješenje Suda (šesto vijeće) od 26. studenoga 2021. – Agrárminiszter
(predmet C-273/21)(1)
„Zahtjev za prethodnu odluku – Članak 99. Poslovnika Suda – Poljoprivreda – Zajednička poljoprivredna politika – Uredba (EU) br. 1307/2013 – Programi izravne potpore – Članak 4. stavak 1. točke (c) i (e) – Članak 32. stavak 2. – Zahtjev za jedinstveno plaćanje po površini – Pojam ‚prihvatljivi hektar’ – Zemljište koje je u zemljišnu knjigu upisano kao aerodrom – Stvarno korištenje u poljoprivredne svrhe”
Poljoprivreda – Zajednička poljoprivredna politika – Programi izravne potpore – Zajednička pravila – Program jedinstvenih plaćanja – Pojam prihvatljive površine za potporu – Pojam poljoprivredne površine– Površina koja je u nacionalnom pravu kvalificirana kao aerodrom, ali se koristi u poljoprivredne svrhe – Uključenost – Uvjet
(Uredba br. 1307/2013 Europskog parlamenta i Vijeća, čl. 4. st. 1. t. (c) i (e) te čl. 32. st. 2. t. (a))
(t. 23.-27. i izreka)
Izreka
Članak 4. stavak 1. točke (c) i (e) i članak 32. stavak 2. Uredbe (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 treba tumačiti na način da površinu koja je u nacionalnom pravu klasificirana kao aerodrom, na kojoj se ne obavlja nijedna djelatnost u vezi s potonjim, treba kvalificirati kao poljoprivrednu površinu koju se koristi u poljoprivredne svrhe s obzirom na to da je se stvarno koristi kao trajni pašnjak u svrhu uzgoja životinja.
1 SL C 252, 28.6.2021.